tomron87/hebrew-wikipedia-sentences-corpus huggingface dataset:
לאחר אירועי ה-15 בספטמבר, בלקמן המשיך עם שירותו הצבאי, ועזב את מחוז הלמנד בסוף אוקטובר 2011. ב-13 באוקטובר 2012, על פי החלטת התביעה הצבאית, חמישה נחתי מארינס הועמדו לדין פלילי והואשמו ברצח המורד האפגני חסר-השם.
ההליכים הפליליים החלו לאחר שהמשטרה הבריטית (האזרחית) גילתה קטעי וידאו חשודים במחשב נייד של חייל.
נגד שניים מהנחתים בוטלו האישומים ב-5 בפברואר 2013. שלושת הנחתים האחרים הופיעו לראשונה בבית המשפט באוגוסט 2013, וכפרו באשמות נגדם.
משפטם הצבאי של שלושת הנחתים, שבדיונים הופיעו מאחורי פרגוד מאחר שהוטל צו איסור פרסום שמנע את חשיפת זהותם, החל ב-23 באוקטובר 2013 ונמשך שבועיים.
חבר הנאמנים של בית הדין הצבאי (המקבילה הצבאית לחבר מושבעים הקיים בהליכים אזרחיים) מנה שבעה חברים, במקום הרכב של חמישה חברים, כפי שמקובל במקרים חמורים פחות.
הן פסק הדין והן גזר הדין ניתנו בבית המשפט הצבאי שבבולפורד, וילטשייר (ב-8 בנובמבר 2013 וב-6 בדצמבר 2013, בהתאמה).
את המשפט ניהל הפרקליט הצבאי הראשי עו"ד ג'ף בלקט.
בלקמן הורשע בעבירה עם חובת ענישה במאסר עולם, ועל כן זהו העונש המינימלי שניתן היה לגזור עליו, משנמצא אשם.
בלקמן נידון למאסר עולם עם מינימום של עשר שנות מאסר (כלומר: יוכל להשתחרר על תנאי רק לאחר ריצוי עשר שנות מאסר בפועל).
ב-22 במאי 2014, לורד ג'ון תומאס, נשיא בית המשפט הצבאי לערעורים, אישר את עונש מאסר העולם, אך קבע כי עונש המאסר המינימלי יופחת ל-8 שנים.
במקביל להליכים המשפטיים הפליליים שהתקיימו כנגד הנחתים, נערכו הליכים משפטיים נוספים, הנוגעים לזהותם של הנאשמים.
בסתיו של שנת 2012, השופטים אלסום ובלקט הוציאו צווי איסור פרסום האוסרים את חשיפת זהותם של הנאשמים, בשל הסיכון כי לאחר חשיפת זהותם הם יהפכו למטרות לתקיפת טרוריסטים.
למהלך זה התנגדו גורמים שונים בתקשורת הבריטית.
צו איסור הפרסום היו בתוקף, כאשר החל המשפט באוקטובר 2013. הצו הוסר בנוגע לסמל בלקמן (שעד כה כונה "Marine A") ב-5 בדצמבר 2013, בהחלטת בית המשפט העליון.
השופט הבכיר ביותר שהיה מעורב בפסק דין זה היה נשיא בית המשפט העליון, הלורד תומאס.
אותו פסק דין קבע שגם זהויותיהם של נחתים B ו-C יחשפו, אלא אם כן יגישו ערעור לבית המשפט העליון של הממלכה המאוחדת.
ערעור כזה לא הוגש בתוך המועד שנקבע, ולפיכך, ב-19 בדצמבר 2013, נחשפו זהויותיהם של נחתים B ו-C - רב"ט כריסטופר גלין ווטסון ונחת ג'ק אלכסנדר המונד.
צו איסור הפרסום של זהויותיהם של נחתים D ו-E נותר בעינו ב-19 בדצמבר, כל עוד הפרקליט הצבאי הראשי לא החליט אחרת.
פרט לזהות הנאשמים, ג'ף בלקט הגביל גם את הגישה ציבורית לראיות שהוצגו במהלך המשפט.
ב-8 בנובמבר הוא שחרר קטעי אודיו ותמלילים מתוך סרטון הווידאו של הטכנאי אשר הוקרן במהלך הדיונים בבית הדין הצבאי, אך פסק כי סרטון וידאו המלא לא ישוחרר, שכן שחרורו עלול "להגביר את האיום לפגיעה באנשי שירות בריטיים".
ב-5 בדצמבר 2013, בית הדין הצבאי לערעורים אישר את ההחלטות הקודמות האוסרות על שחרור קטעי הווידאו של ההתקפה וחלק מתמונות הסטילס ממנה.
בית המשפט קבע, עם זאת, כי האיסור היה כדי למנוע שימוש בחומר למטרות הקצנה, ולא כי הפרסום מהווה סיכון לחיי הנאשמים.
ההליכים המשפטיים הנוגעים לנחתים זכו בבריטניה לתשומת לב ציבורית ותקשורתית רבה.
בתגובה להרשעתו של בלקמן, קצין חיל הנחתים המלכותי ביל דאנהם כינה את הרצח "סטייה מזעזעת ומחרידה" שאינה "עולה בקנה אחד עם האתוס, הערכים והסטנדרטים של חיל הנחתים המלכותי", אבל היה זה בכל זאת "מקרה בודד".
הגנרל סר מייק ג'קסון אמר שהמקרה "העציב" אותו.
הרשעתו של בלקמן הובילה להפגנת תמיכה ציבורית בנחתים, לרבות יצירת קבוצות מדיה חברתית ועצומות באינטרנט המבקשות כי תינתן לבלקמן הקלה בעונש או כי ישוחרר.
הדיילי טלגרף הביע תמיכה באחת העצומות שפורסמו באתר האינטרנט Change.org, הקוראת להקל בעונש.
לאחר שבלקמן נידון ל-10 שנות מאסר, הגנרל סר ניק הוטון קרא למעשיו "פשע מתועב" וציין כי "רצח הוא רצח".
לעומת זאת, מפקדו של בלקמן, לוטננט-קולונט סיימון צ'פמן, יחידת הקומנדו 42, כתב במכתב שהוקרא בבית המשפט כי לבלקמן הייתה "שגיאה רגעית בשיקול הדעת" וכי הוא "לא איש רע", והוסיף כי הוא מעניק לו את "תמיכתו המלאה".
בלקמן עצמו הצהיר כי הוא "הרוס" וגם "מאוד מצטער על כל נזק שנגרם לחיל הנחתים המלכותי".
בספטמבר 2015 קולונל אוליבר לי, מפקד יחידת הקומנדו 45, התפטר מתפקידו כאות מחאה על היחס כלפי בלקמן.
בחודש דצמבר 2016 נדחתה בקשתו של בלקמן לשחרור מוקדם, דחייה עליה הגיש ערעור.
הירי בנמל התעופה פורט לודרדייל התרחש ב-6 בינואר 2017 בנמל התעופה הבינלאומי פורט לודרדייל-הוליווד שבפלורידה, ארצות הברית.
סמוך לשעה 12:55 פתח היורה באש מאקדח חצי אוטומטי במסוף איסוף המזוודות שבטרמינל 2 של נמל התעופה, שמארח את חברות התעופה דלתא איירליינס ואייר קנדה.
משרד השריף המקומי דיווח כי חמישה אנשים נרצחו מהירי ושמונה נפצעו, אך בהמשך התברר כי מהירי נפצעו שישה אנשים, כששלושה מהם במצב קריטי.
השריף המקומי ציין כי כוחות הביטחון לא פתחו באש והיורה נעצר ללא התנגדות.
תבהלה נוספת נוצרה כאשר הגיעו דיווחים על ירי נוסף בנמל התעופה, דיווחים שהתבררו כשגויים.
ארי פליישר, דובר הבית הלבן בעבר, נכח בנמל התעופה בעת הירי וצייץ בחשבון הטוויטר שלו: "נורו יריות.
היורה זוהה כאסטבן סנטיאגו-רויס (נולד ב-16 במרץ 1990), תושב אלסקה בן 26, איש צבא, והוא נעצר מיד לאחר הירי.
הוא הגיע לפלורידה מנמל התעופה שבאנקורג', אלסקה, על טיסה של חברת דלתא איירליינס, עם קונקשיין בנמל התעופה שבמחוז הנפין, מינסוטה, ארצות הברית.
החוקרים טענו כי סנטיאגו הביא איתו במטענו אקדח עליו הצהיר, וטען אותו בשירותי נמל התעופה טרם הירי.
לפי גורמי אכיפת חוק, הוא קנה אקדח וקליעים בעבר, אך לא ידוע האם מדובר באלה שבהם השתמש במתקפה.
לפי הדיווחים סנטיאגו נשא בזמן המתקפה תעודה צבאית.
סנטיאגו נולד בניו ג'רזי, ושנתיים לאחר מכן עבר לפוארטו ריקו.
ב-4 בדצמבר 2007 הוא הצטרף למשמר הלאומי של פוארטו ריקו, ושירת בעיראק במהלך מלחמת עיראק מה-23 באפריל 2010 עד ה-19 בפברואר 2011 כמהנדס קרבי.
לאחר מכן שירת במשמר הלאומי של אלסקה מה-21 בנובמבר 2014 ועד ששוחרר בחודש אוגוסט 2016 בשל אי התאמה מקצועית.
הוא היה בדרגת טוראי ראשון וזכה בעשרה עיטורים במהלך שירותו הצבאי.
לדברי בני משפחתו, הוא השתגע לאחר שירותו בעיראק, וטופל בשל מספר תקריות.
גורמים פדרליים רשמיים אושרו כי הוא טופל בשל בעיות בבריאות הנפש.
גורמים רשמיים דיווחו כי בחודש נובמבר 2016 ביקר סנטיאגו במשרד של ה-FBI באנקורג' ודיווח כי הוא שומע קולות במוחו שמבקשים ממנו לנהוג באלימות.
הוא גם אמר כי הוא נמצא בשליטה ולא מתכוון לפגוע באף אחד.
מאוחר יותר דיווחו גורמים רשמיים לסוכנות הידיעות האמריקאית Associated Press שבמהלך הביקור טען סנטיאגו כי הממשל הפדרלי של ארצות הברית מנסה לשלוט במוחו ולגרום לו לצפות בסרטונים של המדינה האסלאמית, וכי ה-CIA דחף אותו להצטרף לארגון.
הרשויות הציעו לסנטיאגו לפנות לטיפול נפשי והודיעו למשטרה המקומית שלקחה אותו למתקן רפואי כדי להעריך את בריאות נפשו.
הירי במשרדי קפיטל גאזֶט הוא פיגוע ירי שהתרחש ב-28 ביוני 2018 במשרדי ההוצאה לאור של העיתונים "The Capital" ו"Maryland Gazette", בעיר אנאפוליס במדינת מרילנד, ארצות הברית.
אדם חמוש פרץ לחדר החדשות, ופתח בירי ללא הבחנה.
בין ההרוגים היה העורך של הקפיטל רוב היאסן , אחיו של הסופר קרל היאסן.
פיל דייוויס, כתב משטרה ב"קפיטל גאזט" סיפר כי החמוש ירה דרך דלת הזכוכית לתוך המשרד, ואז פתח באש לעבר כמה עובדים.
בעקבות הירי, שלחו משטרת ניו יורק ומשטרת לוס אנג'לס שוטרים חמושים למערכות העיתון המרכזיות בניו יורק ובלוס אנג'לס, כמשנה זהירות וכדי למנוע תרחישים דומים.
למרות הירי בחדר החדשות של ה"קפיטל גאזט", עובדי העיתון לא ויתרו והוציאו את העיתון המקומי לאור, ועל שערו תמונות הנרצחים.
היורה הוא ג'ארוד ראמוס, תושב מרילנד בן 38 אשר תבע את העיתון ואת אחד מכתביו ב-2012, בגין לשון הרע בעקבות פרסום כי הטריד אישה ברשת.
תביעתו נדחתה כעבור שנתיים, וערעורו על ההחלטה נדחה ב-2015.
ראמוס נתפס כאשר מסתתר מתחת לאחד השולחנות במערכת והועבר למעצר, אך סירב לשתף פעולה עם רשויות האכיפה ולא מסר את זהותו.
הוא לא נשא עליו תעודה מזהה, ולפי דיווחים ראשונים במשטרה אף חיבל בקצות אצבעותיו כדי למנוע את זיהויו באמצעות טביעות אצבע.
מאוחר יותר הובהר שהייתה בעיה במכונת זיהוי טביעת האצבעות.
החשוד נשא עמו תיק גב ובו רימוני הלם ורימוני עשן.
ב-28 בספטמבר 2021 הורשע ראמוס בביצוע הירי ונידון ל-6 מאסרי עולם בתוספת 345 שנות מאסר.
תקרית הירי בבית הספר מספר 263 באזור אוטראדנויה בעיר מוסקבה שאירעה ב-3 בפברואר 2014, קרתה לאחר שהתלמיד סרגיי גורדייב, חמוש ברובה קרבין ורובה ציד, ירה במורה לגאוגרפיה ולקח כבני ערובה את חבריו לכיתה, ואז פתח באש נגד אנשי המשטרה שהגיעו למקום, כשהוא הורג את המאבטח ופוצע קשה שוטר מקוף.
לאחר משא ומתן, שבו השתתף גם אבי היורה, הנער שחרר את בני הערובה, וכעבור זמן קצר נעצר.
היורה, סרגיי ויקטורוביץ' גורדייב, נולד ב-4 באוקטובר 1998 במוסקבה.
בעת האירוע הוא היה בן 15 והיה תלמיד כיתה י' בבית הספר התיכון מספר 263.
בספטמבר 2014 בית המשפט האזורי של בוטירקה במוסקבה החל בהליך המשפטי כאשר ההגנה טענה לאי שפיותו, כאשר המדינה כתובעת נקטה בעמדה דומה.
ב-3 במרץ 2015, בית המשפט שלח את הנער לטיפול פסיכיאטרי.
ההחלטה נתקבלה ברגשות מעורבים, אך באוגוסט 2015, בית המשפט העירוני של מוסקבה הכיר בהחלטה כהחלטה חוקית.
בנובמבר 2015, נשיאות בית המשפט העירוני במוסקבה החליטה לשלוח את התיק לבדיקה מחודשת בבית המשפט הצבאי המחוזי של מוסקבה שבו, ב-8 בפברואר 2016 גורדייב הוכר מחדש כבלתי שפוי.
ב-5 במאי 2016 בית המשפט העליון של הפדרציה הרוסית הכיר בפסק הדין כהחלטה חוקית והותיר את ההחלטה לשלוח את הנער לטיפול פסיכיאטרי על כנה.
התקרית הפכה למקרה הראשון ברוסיה של ירי בבית ספר, שבמהלכו נהרגו אנשים; האירוע קיבל תהודה רחבה בחברה הרוסית ועורר דיון סוער על הצורך בהידוק מערכות האבטחה במוסדות החינוך, כמו גם על ההשפעה השלילית של סרטים, תוכניות טלוויזיה ומשחקי וידאו המכילים סצנות אלימות.
הטבח בכרייסטצ'רץ' היה פיגוע ירי כפול שבוצע במסגד אל-נור ובמרכז האסלאמי לינווד בכרייסטצ'רץ' שבניו זילנד, ב-15 במרץ 2019 בצהריים.
הירי החל ב-13:40, וכתוצאה ממנו נרצחו 51 בני אדם ונפצעו 89. כחשוד בטבח נעצר ברנטון טרנט (Brenton Tarrant), בן 28 מאוסטרליה, ששידר את הטבח בשידור חי בפייסבוק.
קודם לטבח פרסם טרנט מנשר בן 73 עמודים נגד הגירה ולא אירופאים שמתייחס בין היתר להחלפה הגדולה ולאקופשיזם.
בין הנרצחים היו גם שישה פלסטינים שהיגרו לניו זילנד.
מתקפת הירי הייתה הירי ההמוני הראשון בניו זילנד מאז הטבח בראורימו בשנת 1997, שבו נרצחו 6 אנשים.
ברנטון טרנט (Brenton Tarrant) החל לירות במתפללים במסגד אל-נור בשדרת הדיקנים, ריקרטון, בסביבות השעה 13:40. בעת הירי היו במסגד בין 300 ל-500 איש, שהתכנסו לתפילת יום שישי.
תושב המתגורר סמוך למסגד אמר לכתבים כי הוא ראה את החמוש נמלט ומשליך מה שנראה כנשק חם בשביל הגישה.
העד אמר כי החמוש נראה לובש בגדים בסגנון צבאי.
הוא הועמד לדין והורשע ב-51 מעשי רצח, 40 ניסיונות לרצח ובביצוע מעשה טרור.
ב-27 באוגוסט 2020 הוא נדון ל-51 מאסרי עולם ללא אפשרות חנינה.
הירי בג'רזי סיטי הוא אירוע ירי אנטישמי שהתרחש בסופרמרקט יהודי בעיר ג'רזי סיטי, ניו ג'רזי, ארצות הברית, ביום שלישי, 10 בדצמבר 2019, י"ב בכסלו ה'תש"ף, ובו נהרגו שוטר, שלושה אזרחים ושני היורים.
סמוך לשעה 1 בצהריים עצרו שוטרים בסמוך לבית קברות רכב חשוד, בו גבר ואישה שהיו מבוקשים על ידי המשטרה בחשד למעורבות ברצח באזור כמה ימים לפני כן.
הגבר ירה בשוטר שמת לאחר מכן, ונמלט עם האישה ברכב כקילומטר וחצי.
השניים נכנסו לחנות מזון יהודית באזור ריכוז חרדי בג'רזי סיטי וירו לעבר האנשים בחנות.
לאחר כשעה של התבצרות בחנות וחילופי ירי עם השוטרים, פרצו השוטרים למקום, שם נמצאו חמישה הרוגים: בעלת החנות, עובדת, לקוח ושני היורים.
המשטרה מצאה לאחר מכן בכלי רכב שהיה בחזקת היורים כ-300 מחסניות מלאות בכדורים ומספר מטעני צינור.
היורים היו דייוויד אנדרסון (47) ובת זוגו פרנסין גראהם (50).
אנדרסון הזדהה כעברי שחור, כלומר כחלק מתנועה המאמינה כי שחורים בארצות הברית הם צאצאים של העברים המקראים.
בעוד רוב חברי התנועה אינם מחזיקים באידאולוגיה גזענית, מספר קבוצות קיצון בדלניות בתוכה מחזיקות באידאולוגיה אנטישמית הדוגלת בעליונות שחורה.
אנדרסון פרסם פוסטים אנטישמיים ואנטי-משטרתיים ברשתות החברתיות טרם הפיגוע.
הרב קייפרס פוניי, חבר בתנועת העבריים השחורים גם הוא וחבר בקונגרס היהודי האמריקאי ורבו של בית כנסת איתיופי בשיקגו, גינה את האירוע אותו תיאר כ-"פעולה מחרידה של שני אנדיבידואלים פגועים בנפשם שעטפו עצמם באידאולוגיה אנטישמית ורטוריקה של שנאה".
בנוסף קרא למדיה להציג את התנועה כפי שהיא, ולא דרך קבוצות הקיצון שיצאו ממנה, באמריתו: "לא רוצים להתפס כקבוצת קיצון הזויה רק בגלל שאנחנו שחורים ומזדהים עם היהדות.
ראש עיריית ג'רזי סיטי, סטיבן פולופ, מספר שהתקרית נחקרת כפעולה אנטישמית, בהתבסס על סרטוני אבטחה המציגים את היורים מתכוננים מחוץ לחנות, דבר המלמד כי המקום נבחר מראש.
מחקירת ה-FBI עלה כי נמצא מטען חבלה במכוניתם של היורים וכן הם תכננו פיגועים נוספים נגד יהודים.
הירי בבית הספר ראומאנמרי הוא אירוע ירי בבית ספר שהתרחש ב-25 בינואר 1989, בעיר ראומה שבפינלנד.
היה זה אירוע הירי הראשון בתולדות פינלנד שהתרחש בבית ספר.
במהלך שיעור בוקר, תלמיד בן 14 ירה בשניים מחבריו לספסל הלימודים באמצעות אקדח.
שני הקורבנות נפצעו אנושות, ומתו בבית החולים בהמשך היום.
האחד היה בן 15 במותו, והשני בן 14. היורה ניסה להרוג גם תלמיד שלישי, אך זה הצליח להתחמק.
היורה נמלט מהמקום, ונלכד בעיר סמוכה בשעה 17:00. מכיוון שהיורה היה מתחת לגיל 15 בעת המעשה, הוא לא נשא באחריות פלילית למעשיו, אך נידון לשלם פיצויים למשפחות הקורבנות בסך של למעלה ממאה אלף מרק פיני.
כלי הנשק היה בבעלותו של אביו.
היורה הסביר כי ביצע את הירי בתגובה לבריונות שהופעלה כלפיו בבית הספר.
הירי בנאקון ראטצ'אסימה הוא פיגוע ירי שביצע חייל מהצבא המלכותי של תאילנד ב-8 ו-9 בפברואר 2020 בעיר נאקון ראטצ'אסימה שבתאילנד ובו נהרגו לפחות 29 בני אדם ונפצעו לפחות 58 נוספים.
הפיגוע היה אירוע הירי ההמוני הקטלני ביותר בתולדות תאילנד.
היורה היה ג'אקראפאנת' ת'ומה (จักรพันธ์ ถมมา), חייל בן 32 בדרגת סמל בגדוד החימוש ה-22 בצבא התאילנדי ששימש כצלף.
האירוע החל בשעה 15:30 במחנה הצבאי סוראתמפיתאק (ค่ายสุรธรรมพิทักษ์), כאשר היורה התעמת עם מפקדו, אלוף-משנה אננת'ארוט קראסה.
הוא חטף את נשקו של המפקד, אקדח סמית' וסון מודל 29 , וירה במפקד ובחמותו של המפקד.
לאחר מכן גנב ת'ומה רובה סער מדגם HK33 של הקלר וקוך, כשהוא הורג חייל נוסף.
הוא גנב רכב HMMWV צבאי ופצע את הנהג.
הוא פתח באש ופצע שני שוטרים ושני אזרחים, כשהשוטרים סופגים את היריות בעיקר בגבם וברגליהם.
לאחר שנמלט החל ת'ומה לירות בהולכים ברחוב, כשבין היתר הוא ירה מחוץ למקדש בודהיסטי.
הוא הגיע עם רכבו לקניון "טרמינל 21 קוראט" , יצא מהרכב והחל לירות.
הוא הרג שם לפחות 21 אזרחים, כשארבעה מתוכם מתו בבית החולים.
הוא ירה ופוצץ מכל גז ולאחר מכן לקח 16 בני ערובה והתבצר בקומה הרביעית של הקניון.
חלק מבני הערובה הצליחו ליצור קשר עם בני משפחתם ולדווח על לכידתם.
היורה שידר את האירוע בסטרימינג בשידור חי בחשבון הפייסבוק שלו, שהושבת לאחר זמן קצר על ידי חברת פייסבוק.
שוטרים וחיילים הסתערו על הקניון ודרשו את כניעתו של ת'ומה, אך זה הגיב ביריות, הרג שוטר ופצע שלושה נוספים.
הוא נשאר בקניון מספר שעות, במהלכן אמו הובאה למקום על ידי הרשויות כדי לנסות לשכנע אותו להיכנע.
ב-9 בפברואר 2020, בשעה 9:13 בבוקר, הודיעה משטרת תאילנד כי המפגע נורה ונהרג בחילופי אש עם שוטרים.
ב-2 בנובמבר 2020 הסתערו שלושה מחבלים חמושים על קמפוס אוניברסיטת קאבול בעיר קאבול, אפגניסטן, הרגו 32 בני אדם ופצעו 50 אחרים.
המתקפה החלה בערך בזמן שחברי הממשלה היו אמורים להגיע לקמפוס לפתיחת יריד ספרים איראני.
שלושת החמושים נהרגו מאוחר יותר במהלך עימות עם כוחות הביטחון.
המתקפה התרחשה בסביבות השעה 11:00 לפנות בוקר כשארגון המדינה האיסלאמית לקח אחריות לפיגוע.
המתקפה הגיעה לאחר חודשים של מתיחות גוברת בין ממשלת אפגניסטן, הטליבאן, ולוחמים המזוהים עם מחוז ח'וראסאן של המדינה האסלאמית.
אוניברסיטת קאבול, הממוקמת ברובע השלישי של קאבול, היא אחד המוסדות הגדולים להשכלה גבוהה באפגניסטן עם 22,000 סטודנטים.
האוניברסיטה הותקפה בעבר כאשר ביולי 2019 הרגה פצצה תשעה מחוץ לשערי האוניברסיטה.
קצת יותר משבוע לפני הפיגוע בנובמבר באוניברסיטה, מחבל מתאבד הרג 30 במוסד חינוכי אחר בקאבול.
ביום הפיגוע אירחה האוניברסיטה יריד ספרים בין-לאומי.
כמה פקידי ממשלת אפגניסטן ושגריר איראן באפגניסטן היו צפויים להשתתף באירוע.
ההתקפה החלה בבוקר 2 בנובמבר בסביבות השעה 11:00 בבוקר כשקבוצה של חמושים פוצצו מטען חבלה (ואולי מחבל מתאבד) בשער הכניסה לאוניברסיטה, שלאחריה הם נכנסו למתחם, הרגו עוברים ושבים מאוחר יותר ולקחו בערך 35 בני ערובה.
סטודנטים רבים הצליחו להימלט תוך טיפוס מעל הגדרות המקיפות את האוניברסיטה ואילו אלה שנלכדו בבניינים נאלצו להסתתר במקום.
חלק מהפצועים מהפיגוע פונו לבית החולים עלי עבד הסמוך.
משטרת קאבול והכוחות המיוחדים של צבא אפגניסטן הובהלו לאוניברסיטה והקימו מצור סביב המקום ולאחר מכן הם עסקו בניקוי בניין אחר בניין במהלך השעות הבאות, כשהשוטרים והחיילים עוברים מבניין לבניין.
חיילים אמריקאים וכוחות מיוחדים נורווגיים שהיו מוצבים בעיר סייעו גם הם בארגון תגובה לפיגוע.
בעקבות הפיגוע דיווחה קבוצת המודיעין של SITE כי הסניף האזורי של המדינה האסלאמית - מחוז ח'וראסאן - נטל אחריות על ההרג.
הטליבאן האפגני הכחיש את האחריות לפיגוע, אף שפקיד ממשל אפגני אחד ייחס זאת לטליבאן.
שלושים וחמישה בני אדם נהרגו ויותר מ-50 אחרים נפצעו.
רוב הקורבנות היו סטודנטים באוניברסיטה, שכולם היו חלק ממתקן המינהל הציבורי.
גורם עיתונאי מקומי אחד תיאר את מקרי המוות כשאפגניסטן "מאבדת את נעריה המוכשרים" מכיוון שלפי הדיווחים רבים מהקורבנות היו בין המצטיינים בכיתות שלהם.
ההתקפה נידונה באופן נרחב הן בתקשורת לאומית והן הבינלאומית.
דובר הנשיא אמר כי "טרוריסטים תוקפים מרכזים אקדמיים לאחר שהובסו בהלמנד".
סגן הנשיא הראשון אמרוללה סאלח צייץ בטוויטר "יום אחד נתקן את כישלונות המודיעין שלנו.
אבל הטליבאנים, בעלי בריתם השטניים הדומים בדלת הסמוכה, לא יוכלו לשטוף את מצפונם מהמתקפה המסריחה והלא מוצדקת הזו על אוניברסיטת קאבול." הנשיא לשעבר חאמיד כרזאי כינה זאת "פשע בלתי נסלח".
סעד מוחסני מאתר TOLO News תיאר את המחבלים כ"חיות שהורגות את ילדינו".
ממשלת אפגניסטן הכריזה יום אחרי המתקפה על יום אבל לאומי.
סאלח הודה שהמתקפה הייתה כישלון מודיעיני.
עם זאת, הוא התמודד עם תגובת נגד לאחר שהאשים את הטליבאן בתקיפה, שבתגובה הכחיש את מעורבותו.
גם פקיסטן וגם הודו גינו את המתקפה, וכך גם מדינות אחרות ואף האו"ם עצמו.
סטודנטים מהאוניברסיטה אמרו למחרת לעיתונות המקומית שההתקפה לא תרתיע אותם מלהמשיך בלימודיהם.
הירי בגימנסיה 175 היה אירוע ירי בבית ספר שהתרחש בעיר קאזאן, טטרסטן ב-11 במאי 2021 במהלך שעות הבוקר.
כתוצאה מפיצוץ וירי במקום מתו 9 בני אדם, 32 נפצעו.
בסביבות השעה 10 בבוקר דווח על ירי בגימנסיה מספר 175 בעיר קאזאן שבטטרסטן.
על פי גורם מטעם סוכנות הידיעות TASS, הירי החל בשעות הבוקר בשעה 9:20 בבוקר, ובשעה 9:25 בבוקר התקבל אות מכפתור האזעקה.
באותה עת, היו יותר מ-700 ילדים וכ-70 מורים ואנשי צוות באולם הספורט של בית הספר.
פיצוץ עז נשמע גם בגימנסיה וקציני המשמר הלאומי שהגיעו למקום פינו את תלמידי ועובדי הגימנסיה.
בסביבות השעה 11 הגיע למקום נשיא הרפובליקה של טטרסטן, רוסטם מיניחאנוב.
בשעה 11 הודיעה דוברת משרד הפנים של רוסיה על מעצר התוקף ותחילת מבצע משטרתי.
תיק פלילי נפתח במסגרת סעיף 105 לחוק הפלילי של הפדרציה הרוסית, חלק 2 (רצח של שניים או יותר באופן מסוכן לרוב).
ב-12 במאי בטטרסטן הוכרז יום אבל לזכר קורבנות הטבח, שהיו ילדים.
התקשורת דיווחה כי החשוד סיים את לימודיו בגימנסיה זו בשנת 2018, ולאחריה למד במכללה של אוניברסיטת TISBI.
נשיא טטרסטן, רוסטם מיניחאנוב, אמר כי העבריין היה בן 19 וההחזיק בנשק רשום.
חבר הדומה הממלכתית, אלכסנדר חינשטיין, אמר כי החשוד קיבל אישור לאחזקת נשק ב-28 באפריל, 13 יום לפני הפיגוע.
היו דיווחים על חיסולו של חשוד שני, אך משרד הפנים של טטרסטן הכחיש את נוכחותם של שותפים למעשה.
באתר הירי נהרגו 8 אנשים (7 תלמידים מהגימנסיה, מורה אחד), בהמשך עלה מספר ההרוגים ל-9. החל מ-11 במאי אושפזו 3 מבוגרים ו-18 ילדים, מתוכם 6 פצועים בטיפול נמרץ במצב קשה.
הנשיא ולדימיר פוטין הביע תנחומים לקרובי הקורבנות והורה לממשלה הפדרלית להחמיר את חוקי הנשק במדינה.
ואסילי פיסקרב, יו"ר הוועדה לביטחון ומלחמה בשחיתות של הדומה, אמר שהצעת חוק להחמרת המגבלות על קבלת רישיון נשק תישקל ב-12 במאי.
מזכיר המועצה הכללית של מפלגת רוסיה המאוחדת, אנדריי טורצ'אק, הדגיש את הצורך להחמיר את החקיקה בנושא סחר בנשק בלתי חוקי ולמצוא גישות יעילות יותר להגנה על בתי ספר.
נציבת נציבות זכויות האדם הנשיאותית, טטיאנה מוסקאלקובה, הציעה להעלות את גיל קבלת הנשק ל-21.
ב־8 ביוני 2021, הדומה הממלכתית של הפדרציה הרוסית אימצה תיקונים לחוק "אודות כלי נשק", שעברו בקריאה שנייה.
נקבעה רשימת מחלות בהן אי אפשר להחזיק נשק.
בנוסף, אדם לא יוכל לרכוש אקדח או רובה אם לא עבר בדיקה רפואית במוסד ממלכתי או עירוני.
בפרט, הרופאים יעריכו את מצבו הפסיכולוגי של המועמד ויערכו לו בדיקת סמים.
יהיה צורך בהוצאת אישור רפואי בצורה אלקטרונית ולאחסן אותה במערכת אליה תהיה גישה לעובדי רוסגווארדיה, האחראי לאכיפת חוקי אחזקת נשק.
אם מתגלה אצל אדם שכבר קיבל נשק מחלה אסורה, התראה על כך תיכנס מיד למאגר האלקטרוני והמשמר הלאומי יקבל הודעה.
מחזיקי נשק יהיו מחויבים בבדיקה רפואית אחת לחמש שנים.
בזמן הבדיקה מחזיק נשק מחויב להפקיד נשק ומסמכים במשמר הלאומי הרוסי.
ב-28 ביוני 2021 החוק החדש נכנס לתוקף ונקבע כי מכירת כלי נשק מותרת מגילאי 21 ומעלה בלבד.
הירי בבניין אמפייר סטייט הוא פיגוע ירי שביצע ג'פרי ג'ונסון, מעצב בגדים שפוטר, ב-24 באוגוסט 2012 בעיר ניו יורק, סמוך לבניין אמפייר סטייט, ובו נהרג אחד מירי המפגע ונפצעו תשעה מירי השוטרים.
האירוע התרחש ביום שישי, 24 באוגוסט 2012, בשעה 9:03 בבוקר, בצידו הפונה לרחוב 33 של האמפייר סטייט בילדינג.
ג'פרי ג'ונסון, מעצב בגדים שפוטר, הסתתר מאחורי טנדר חונה וירה כדור אחד בעמיתו לשעבר, סטיבן ארקולינו, באמצעות אקדח קולט M1911 שנשא.
לאחר שהקרבן נפל לארץ, ג'ונסון ניגש אליו וירה בו ארבע פעמים נוספות, עד שמת.
לאחר מכן החביא ג'ונסון את האקדח בתיקו ופנה ללכת.
פועל בניין עקב אחריו, והתריע על האירוע לשוטרים שעמדו בפתחו של האמפייר סטייט בילדינג בשדרה החמישית.
כשהשוטרים הגיעו לג'ונסון הוא הרים את נשקו, אך לא ירה.
השוטרים ירו 16 פעמים, הרגו את ג'ונסון ופצעו קל תשעה אנשים נוספים שהיו באזור (שלושה נפגעו מירי ישיר של השוטרים ושישה נפצעו מנתזים).
עדי ראייה סיפרו כי הירי ארך כ-15 שניות.
במחסנית באקדחו של ג'ונסון נותרו שני כדורים, ובתיקו נמצאה תחמושת נוספת.
ג'פרי ג'ונסון, תושב מנהטן בן 58, נולד ביפן, בן לאב אמריקאי ואם יפנית, והיגר לארצות הברית כשהיה בן עשרה חודשים.
הוא שירת במשמר החופים של ארצות הברית בשנים 1973–1977, ושוחרר בכבוד כקצין זוטר שני.
הוא למד במכללת רינגלינג לאמנות ועיצוב שבסרסוטה ועבד במשך כשש שנים בחברה לעיצוב הלבשת נשים, ממנה פוטר כשנה לפני הירי.
הוא האשים את הקרבן, סטיבן ארקולינו (41, עבד כסגן הנשיא באותה חברה), בכך שלא קידם את קו החולצות שעיצב ג'ונסון, מה שהוביל לפיטוריו.
השניים הגישו בעבר תלונות הדדיות על הטרדה, וג'ונסון אף איים על ארקולינו כי הוא יהרוג אותו.
אף על פי שכבר פוטר מהחברה, היה ג'ונסון מבקר בה בקביעות ומתעמת עם ארקולינו.
המשטרה טענה כי ג'ונסון היה במצב כלכלי קשה, והתעתד להיות מסולק מביתו, מה שכנראה היה הטריגר לירי.
האקדח אותו נשא ג'ונסון נקנה ברישיון בסרסוטה בשנת 1991, אך לא היה לו רישיון לנשיאת נשק בניו יורק.
הקורבנות, חמש נשים וארבעה גברים, טופלו בבתי החולים הסמוכים, ושישה מתוכם שוחררו כבר באותו ערב.
במסיבת עיתונאים זמן קצר לאחר הירי דיווחו ראש העיר מייקל בלומברג ומפקד המשטרה ריימונד קלי כי ייתכן שחלק מהקרבנות נפגעו מירי השוטרים, ולמחרת הירי אישר קלי את הדבר.
כשנה לאחר האירוע הגישו חמישה מנפגעי ירי השוטרים תביעה נגד המשטרה והעיר לבית המשפט העליון של מנהטן.
הירי באוניברסיטת פרם הוא פיגוע ירי המוני שאירע באוניברסיטת פרם שברוסיה ביום שני, 20 בספטמבר 2021, בשעה 11:30 לערך.
שישה בני אדם נהרגו באירוע, ו-28 נוספים נפצעו.
היורה נכנס לאוניברסיטה, רעול פנים, בשעה 11:20. לחצני המצוקה הופעלו ב-11:31 וב-11:43. הוא הרג אחד מאנשי האבטחה שניסו לעצור את כניסתו.
בשעה 11:46 הוא ירה על שני שוטרים שנכנסו לבניין, והם אלו שנטרלו אותו.
חלק מהמורים ומהסטודנטים התבצרו בתוך הכיתות, וחלקם נמלטו דרך החלונות.
האוניברסיטה שלחה הודעת אזהרה בערוץ הטלגרם שלה וביקשה מהסטודנטים שיכולים לעשות זאת לעזוב את מתחם האוניברסיטה.
התקשורת המקומית זיהתה את היורה כטימור בקמנסורוב, סטודנט בן 18 מהאוניברסיטה.
בפוסט שהעלה ברשתות החברתיות זמן קצר לפני מסע הירי הוא מפרט כיצד השיג בהצלחה רישיון לנשק, וציין כי הוא בחר באוניברסיטה משום ש"הם ביצעו טעות חמורה" ארבע שנים קודם לכן.
הוא הוסיף כי "מאז שהכרתי את עצמי, חשבתי כל הזמן על מוות.
אני לא יודע כמה אני יכול להרוג, אבל אעשה הכל כדי שזה יהיה כמה שיותר".
על פי חלק מהמקורות, הוא השתמש בנשק שאינו מיועד לאש חיה, אך הוא החליף את סוג התחמושת.
ועדת החקירות הפדרלית פתחה בחקירת האירוע.
בחקירת הרצח השתתף התובע המחוזי של פרם פאבל בוחטויארוב, ואילו התובע הכללי הרוסי איגור קראסנוב שלח את סגנו לזירת הירי.
VKontakte חסמה את הדף של החשוד בירי.
ראש הממשלה מיכאיל מישוסטין, ראשי משרד הבריאות ומשרד החינוך והמדע מיכאיל מורשקו וואלרי פאלקוב טסו לפרם כשמומחים ממוסדות פדרליים מצטרפים לשר הבריאות.
נשיא רוסיה ולדימיר פוטין הביע תנחומים למשפחות הקורבנות.
ממשלת מחוז פרם הודיעה על יום אבל ב־21 בספטמבר, דגלי המחוז יורדו לחצי התורן.
משחקי המחזור השמיני בליגת העל הרוסית בכדורגל, הדרבי בין ספרטק לצסק"א והמשחק בין זניט לרובין קאזאן נפתחו בדקת דומייה.
הירי במסגד קוויבק סיטי הוא פיגוע ירי שהתרחש ב-29 בינואר 2017 במסגד בקוויבק סיטי המנוהל על ידי .
ב-29 בינואר 2017, מעט לפני 20:00, לאחר סיום צלאת אל-עשאא, נכנס אלכסנדר ביסונט בן ה-27 למרחב המסגד ופתח בירי מאקדח גלוק 17. הוא השתמש בחמש מחסניות, שהכילו 10 כדורים בקוטר 9 מ"מ, ונמלט מהמקום.
במקום היו כ-35 אנשים, שישה נהרגו וחמישה נוספים נפצעו.
המפגע הסגיר את עצמו באותו לילה.
בחודש שלפני הירי, ביסונט היה בחופשה מעבודתו ומלימודיו, והיה אמור לחזור לעבודה יום לאחר הירי.
במהלך חופשתו הוא נהג לבקר באופן קבוע באתרי אינטרנט איסלאמופוביים וחיפש באינטרנט מידע על מבצעי ירי המוני.
ביום הירי הוא אכל ארוחת בוקר תוך כדי קריאת תוכן מקוון העוסק בפיגועים של ג'יהאד, רצח המוני והתאבדות.
במשך אחר הצהריים, הוא השתכר מצריכת סאקה כשקרא על יורים המוניים.
כשנודע לו מהטלוויזיה שממשלת קנדה תתחיל לקבל פליטים החוששים ממדיניות ההגירה של ממשל טראמפ והגיעו לגבול ארצות הברית, הוא החליט לבצע את פיגוע הירי, שתוכנן זמן רב.
במשפטו הודה ביסונט בשש עבירות של רצח בכוונה תחילה ובשש עבירות של ניסיון רצח.
ב-8 בפברואר 2019 ביסונט נידון למאסר עולם ללא אפשרות לשחרור על תנאי למשך 40 שנים.
בערעור, בית המשפט לערעורים של קוויבק מצא כי 40 שנים ללא אפשרות לשחרור על תנאי הן עונש חריג באופן בלתי חוקתי, וקבעו כי צריך להתאים העונש למאסר עולם ללא אפשרות לשחרור על תנאי למשך 25 שנים.
התובעים בקוויבק פנו לבית המשפט העליון של קנדה כדי שיאשר להם להגיש ערעור במטרה להחזיר את גזר הדין המקורי, וב-27 במאי 2021 אישר להם בית המשפט העליון להמשיך עם תהליך הערעור.
הירי עורר דיון ציבורי רחב על בעיות האסלאמופוביה, הגזענות ועל פעילות הטרור הימני בקנדה.
ראש ממשלת קנדה ג'סטין טרודו וראש ממשלת קוויבק פיליפ קוילארד כינו את הירי "פיגוע טרור", אך ביסונט לא הואשם או נשפט כמבצע מעשה טרור.
ביום השנה הרביעי למתקפה, ממשלת טרודו הודיעה על תוכניות להנציח את יום הפיגוע כיום הזיכרון הלאומי למתקפה במסגד קוויבק ולמאבק באיסלאמופוביה.
הירי בבאפלו הוא פיגוע ירי שביצע פייטון ס.
ג'נדרון ב-14 במאי 2022 בעיר באפלו, סמוך לסופרמרקט "Tops Friendly Markets", ובו נהרגו עשרה אנשים ושלושה נוספים נפצעו.
היורה הזרים בשידור חי ב-Twitch את פיגוע הירי.
ג'נדרון בן ה-18 מקונקלין שבמחוז ברום.
ביוני 2021, ג'נדרון נחקר על ידי המשטרה במחוז בגין איומים על עמיתים בתיכון מקומי; הוא הופנה להערכה וייעוץ בבריאות הנפש.
הרשויות טוענות שיש להן ראיות לכך שג'נדרון הונע מ"עוינות גזעית" ומעליונות לבנה.
לפי הדיווחים, לג'נדרון היה חשבון בפלטפורמת הצ'אט דיסקורד, שלטענתם השתמש בה ג'נדרון כדי לפרסם רשימת מטלות כהכנה למתקפה.
כמו כן, נטען כי כתב מניפסט בן 180 עמודים, שפורסם לפני הירי, הנוגע בעיקר לנושא ההגירה ההמונית, ומקדם את תאוריית הקונספירציה של הימין הרדיקלי הלאומני הלבן "ההחלפה הגדולה", שלפיה הלבנים נתונים לרצח עם באמצעות ירידה בשיעורי הילודה הלבנים.
הוא הביע תמיכה בדילן רוף (מבצע פיגוע הירי בצ'ארלסטון) ובברנטון טרנט (מבצע הטבח בכרייסטצ'רץ').
המחבר כתב שהוא החל להתחבר לאידאולוגיות האלו בתחילת מגפת הקורונה לאחר שגלש בפורומים "/pol/" ו-"4chan".
הוא גם טען שהחל לתכנן את הפיגוע בינואר 2022, ושתקף את באפלו מכיוון שהיא העיר הקרובה ביותר למקום מגוריו שמכילה אוכלוסיית גדולה של תושבים שחורים.
ב-14 במאי 2022 נסע ג'נדרון במשך כשלוש שעות וחצי מעיר מגוריו לשכונה בעלת אוכלוסייה אפרו-אמריקאית בבפאלו, והגיע לסופרמרקט "Tops Friendly Markets" בשעה 14:30 לערך.
הוא לבש אפוד מגן וקסדה צבאיים, והיה חמוש בשלושה כלי נשק – רובה חצי-אוטומטי, רובה ציידים ושוטגאן.
הוא הרכיב מצלמת גוף על ראשו ושידר בשידור חי את מסע הירי בפלטפורמת "Twitch", באומרו: "Just got to go for it".
החמוש ירה בארבעה אנשים במגרש החניה, שלושה מהם מתו.
לאחר מכן הוא נכנס לחנות, שם ירה בו מאבטח חמוש, קצין משטרת באפלו לשעבר אהרון סלטר.
עקב השריון הכבד של היורה, כדוריו של סלטר לא עצרו אותו, והחשוד השיב באש לעבר סלטר, שמת במקום.
לאחר מכן הוא המשיך ללכת דרך החנות, ירה בשמונה אנשים נוספים והרג שישה מהם.
בשעה 14:31 משטרת באפלו קיבלה קריאה המדווחת על יריות שנורו לעבר החנות.
השוטרים והכבאים הראשונים הגיעו כעבור דקה ודיווחו שראו גופות מוטלות מחוץ לבניין.
בשעה 14:34 החל סדרן לראשונה להודיע לשוטרים על מצב של יורה פעיל בחנות.
בשעה 14:36 היורה חזר לחזית הבניין, שם שוטרי סיור הצליחו לשכנע אותו להפיל את רובהו לאחר שהצמיד אותו לצווארו.
על פי דובר Twitch, השידור החי של היורה הוסר פחות משתי דקות לאחר תחילת הירי.
נפגעי הירי היו 11 אפרו-אמריקאים ושני לבנים.
מלבד המאבטח נורו עוד שלושה מעובדי החנות, ששרדו.
לאחר מעצרו, ג'נדרון טען לחוסר אשמה על אישומיו ברצח בכוונה תחילה והיה רגוע לאורך כל התהליך.
השריף של מחוז אירי, ג'ון גרסיה, אמר כי הירי היה "פשע שנאה על רקע גזעני מצד מישהו מחוץ לקהילה שלנו".
התובע הכללי מריק גרלנד אישר כי משרד המשפטים האמריקאי חוקר את הירי כפשע שנאה וכקיצוניות אלימה על רקע גזעני.
נשיא ארצות הברית ג'ו ביידן והגברת הראשונה של ארצות הברית ג'יל ביידן נשאו תפילותיהם למען הקורבנות ובני משפחותיהם, בעודם מעודכנים לגבי המצב המתפתח מאוחר יותר כינה ביידן את הירי "פשע שנאה על רקע גזעני" ו"מעשה טרור מקומי".
מושלת ניו יורק קת'י הוקול נסעה לבאפלו לאחר האירוע.
משרד השריף של מחוז אירי צייץ את תנחומיו לכל הקורבנות ובני משפחותיהם והציע משאבים וכוח אדם כדי לסייע לשוטרים.
טוויץ' פרסמה הודעה זמן קצר לאחר הירי שבה היא אישרה ששירות הסטרימינג שלה שימש את היורה לשידור הירי והחשבון הושעה ללא הגבלת זמן.
החברה הביעה את אהדתה לקורבנות, והודיעה כי תפעל להסרת כל תיעודי האירוע מהפלטפורמה.
ב-28 בנובמבר 2022, המפגע הודה באשמה בכל האישומים: רצח מדרגה ראשונה, פעולת טרור שמונעת משנאה וניסיון רצח כפשע שנאה.
הירי בבאפלו היא התקפה משולבת שביצע גרגורי פול אולריך על מרפאה בעיר באפלו שבמטרופולין מיניאפוליס–סנט פול ב-9 בפברואר 2021, ובמהלכה ירה בחמישה אנשי צוות רפואי והרג אחת מהן, וכן הטמין שלושה מטעני חבלה ופוצץ שניים מהם.
ב-9 בפברואר 2021 בשעה 10:52, גרגורי פול אולריך נכנס למרפאת "Allina Health" בעיר באפלו שבמטרופולין מיניאפוליס–סנט פול במדינת מינסוטה.
איש צוות במרפאה שאל את אולריך האם הוא זקוק לעזרה, וזה שלף אקדח ואיים עליו.
לאחר שנכנס לאזור קבלה, הוא ירה באקדחו ופגע תחילה בשני קורבנות.
לאחר מכן ירה לעבר החלונות בלובי, וניפץ את הזכוכית.
הוא המשיך הלאה אל פנים המרפאה, ופגע בשני קורבנות נוספים ביריות מרובות.
לאחר מכן ירה באישה נוספת, והרג אותה.
בשעה 10:58 בבוקר התקשר אולריך למוקד 911 ואמר למוקדנית "תשלחי הרבה אמבולנסים" וכי "פצצה או שתיים עומדות להתפוצץ".
לאחר מכן הוא מסר את שמו למוקדנית, אמר שהוא ימתין עם הפנים כלפי מטה עד שהמשטרה תיקח אותו למעצר, וכי חמישה אנשים נפצעו.
הוא פוצץ שני מטעני חבלה מאולתרים בתוך המרפאה, אחד בכניסה ואחר ליד שולחן.
אף על פי שהפצצות לא פגעו באף אדם, הן גרמו נזק משמעותי בסביבת הפיצוץ.
היורה הניח לאישה לצאת מהמרפאה לפני שנשכב על בטנו והמתין למעצר.
השוטרים הגיעו למקום בשעה 10:54 עקב מספר רב של שיחות למוקדי החירום, ובנוסף לשוטרים הגיעו למקום גם סוכני FBI ו-ATF בשל הדיווחים על חומרי נפץ בזירה.
בזמן שנעצר, אולריך נמצא עם אקדח 9 מ"מ של סמית' אנד וסון, שתי מחסניות טעונות עם 20 כדורים כל אחת ותיק עם 29 כדורים נוספים.
חמישה בני אדם נורו במרפאה, והועברו במסוק לבתי חולים באזור.
אחת הקורבנות, לינדזי אוברביי בת ה-37, עוזרת רפואית במרפאה, מתה מפצעיה.
שלושה אנשים נוספים נפצעו אנושות אך שרדו.
כל הקורבנות היו אנשי צוות המרפאה.
אולריך התגורר בפארק קרוואנים נייד, והיה בעל היסטוריה של בעיות נפשיות ובעיות התמכרות לסמים.
אולריך היה מוכר לרשויות המקומיות, והיה נוהג להתקשר רבות למשטרה כדי להתלונן על גניבות או על אנשים איתם הייתה לו אינטראקציה.
הוא גם הורשע בנהיגה תחת השפעת חומרים אסורים ובהחזקת סמים לא חוקיים.
כבר באוקטובר 2018 איים אולריך כי יבצע פיגוע ירי באותה מרפאה.
בדו"ח משטרתי שהוגש אז, רופא אמר לחוקרים כי אולריך דיבר על "ירי, פיצוץ דברים ותרגול תרחישים שונים של נקמה".
אולריך אמר למשטרה שהוא תיאר לרופא את החלומות שחלם ושאין לו שום כוונה לבצע שום דבר שאמר לכאורה.
המשטרה לקחה אותו להערכת בריאות הנפש במתקן במונטיצ'לו, אבל התיק הפלילי נגדו נדחה בסופו של דבר מפני שהתובעים קבעו שהוא "לא כשיר נפשית" לעמוד לדין.
עם זאת, צוות המרפאה הוציא לו צו הרחקה מהמרפאה.
ביוני 2019 כתב סוכן שירותי בית המשפט כי זה עתה נודע לו שאולריך הגיש בקשה לאישור לרכוש אקדח וטרם אושר.
הסוכן אמר כי הוא ממליץ בחום לא לאפשר לאולריך לרכוש נשק חם מפני שעומד נגדו מאסר על תנאי בגין עבירות פליליות קודמות.
למרות זאת, משטרת באפלו העניקה לו היתר לרכישת אקדח.
אולריך השתמש באישור כדי לרכוש את האקדח החצי-אוטומטי שבו השתמש מאוחר יותר לבצע את פיגוע הירי.
לאחר הירי תמהו ה"סטאר טריביון" ו-"Associated Press" כיצד סימני האזהרה לא הספיקו כדי למנוע את הירי במרפאה.
בפרט, כלי התקשורת חקרו את משטרת באפלו מדוע היא הנפיקה אישור נשק לאולריך, ועל כך סירבה לענות.
השריף של מחוז רייט, תחום השיפוט המקומי שכולל את באפלו, הסביר לתקשורת כי בקשות להיתר נשק הן מסובכות לבחינה וכי לפעמים הבדיקות מחמיצות פרטים חשובים.
הרשויות סברו כי כפי הנראה אולריך סבל מהתמכרות לאופיואידים, וכעס על רופאי המרפאה שהפסיקו את מרשם האופיואידים שקיבל לאחר ניתוח גב ב-2016 מפני שנטל מנת יתר שהצריכה אשפוז.
שימוע מקדמי נערך במחוז רייט ב-20 במאי 2021. לבקשת סנגורו, השופט המפקח על התיק הורה לאולריך לעבור הערכה כדי לקבוע אם הוא כשיר נפשית למשפט.
השופט ערך דיון הוכחות ב-11 באוגוסט 2021, וקבע כי אולריך כשיר לעמוד לדין.
הירי בבית הספר היסודי רוב היה אירוע ירי בבית ספר שהתרחש ב-24 במאי 2022, כאשר סלבדור ראמוס בן ה-18 ירה למוות בתשעה עשר תלמידים ושני מורים ופצע שבעה עשר אנשים נוספים בבית הספר היסודי רוב ביובלדי, שבמדינת טקסס, ארצות הברית.
מוקדם יותר באותו היום הרוצח ירה בסבתא שלו במצח בביתה ופצע אותה באורח קשה.
מחוץ לבית הספר, הוא ירה במשך כחמש דקות, לפני שנכנס ללא הפרעה עם רובה סער דרך דלת כניסה צדדית לא נעולה.
לאחר מכן הסתגר בתוך שתי כיתות סמוכות, מבלי לנעול את דלת הכיתה, הרג תשעה עשר תלמידים ושני מורים, ונשאר בבית הספר יותר משעה לפני שחברי היחידה הטקטית של משמר הגבול של ארצות הברית (BORTAC) ירו בו למוות.
הירי הוא הירי בבית הספר השלישי הקטלני ביותר בארצות הברית, אחרי הטבח בווירג'יניה טק ב-2007 והטבח בבית הספר היסודי סנדי הוק ב-2012, והקטלני ביותר שאירע בטקסס.
יובלדי היא עיר של אנשי מעמד הפועלים השוכנת בדרום טקסס, כ-120 קילומטר מערבית לסן אנטוניו.
הרוב המכריע של 16,000 תושביה הם ממוצא לטיני, וכמעט מחציתם לא דוברים אנגלית.
בבית הספר היסודי "רוב" לומדים 600 תלמידים בקירוב, תלמידי כיתות ב' עד ד'.
כ-90% מהם ממוצא היספני, וכ-81% באים מרקע כלכלי מוחלש.
ביום הירי התקיים בבית הספר טקס הענקת פרסים.
השתלשלות וציר הזמן של האירועים
ציר הזמן עבר שינויים רבים ככל שנחשף מידע נוסף.
להלן ציר הזמן לפי רשויות אכיפת החוק ומקורות נוספים.
זמןמקרהבסביבות 11:10ראמוס יורה בסבתו ופוצע אותה באורח קשה.
לאחר מכן הוא שולח הודעות טקסט למכרה מקוונת בת 15 בגרמניה, מספר לה שהוא ירה בסבתו ועומד לתקוף בית ספר.
הוא לוקח את הרכב של סבתו ונוסע לכיוון בית הספר היסודי רוב.11:28ראמוס, הרוצח, מתרסק עם המשאית של סבתו לתוך תעלה, ויוצא מהרכב חמוש.11:30שיחת המשטרה ראשונה שהתקבלה על ידי מורה שראה את ראמוס, בעוד ששירות המרשלים האמריקאי קיבל קריאה לסיוע מקצין משטרה של יובלדי.
המורה נכנס לבית הספר דרך דלת הכניסה המערבית שלו, וסוגר אותו.
הדלת נשארת לא נעולה מכיוון שניתן לנעול אותה רק מבחוץ.11:31מחוץ לבית הספר, ראמוס יוזם ירי, כאשר כמה כדורים חודרים לחלונות הכיתה דקה לאחר מכן.
קצין UCISD מגיע לבית הספר, לאחר ששמע את שיחת המשטרה.
ארדונדו האמין שאין יותר חיים בסכנה, והוא רצה שיגיעו יותר ציוד וקצינים לאירוע.
ב-10 ביוני 2022, ארדונדו אמר לחדשות CBS שהוא לא ידע אז שהוא מפקד האירוע.
באותה השעה, תלמידה מתקשרת למשטרה מכיתה 112, מדווחת על עצמה ואת מספר הכיתה בה היא נמצאת.
לאחר דקה ו-23 שניות, היא מסיימת את השיחה.12:10הקבוצה הראשונה של סגני מרשלים של ארצות הברית מגיעה לבית הספר כדי לסייע.
ראמוס, שנמצא בארון, פותח בבעיטה את הדלת ומתחיל לירות.
השוטרים פותחים באש והורגים אותו.
נכון ל-18 ביוני 2022, דו"ח חקירה סותר כעת קובע כי הדלת לא הייתה נעולה במהלך האירוע.
19 תלמידים ושני מורים נהרגו בירי.
הילדים היו בכיתות ג' ו-ד'.
המורים לימדו באותה כיתת ד'.
בנוסף לנרצחים, 18 בני אדם נפצעו, בהם סבתו של הרוצח בביתה ושני שוטרים.
מנכ"ל בית החולים "ממוריאל" ביובלדי דיווח כי 11 ילדים ושלושה אנשים נוספים אושפזו לטיפול חירום בעקבות הירי.
ארבעה שוחררו, ושניים, שתוארו רק כזכר ונקבה, מתו עם הגעתם.
מספר קורבנות נוספים נלקחו לבית החולים האוניברסיטאי בסן אנטוניו.
בתגובתו לאירוע, אמר נשיא ארצות הברית ג'ו ביידן, שיש לפעול להגבלת הזכות להחזיק נשק חם ולשאתו, קרא תיגר על המצדדים בזכות זו ועל יצרני הנשק, והוסיף: "אם בן 18 יכול להיכנס לחנות כלי נשק ולקנות שני כלי תקיפה, זה פשוט שגוי.
לשם מה, בשם אלוהים, אתם צריכים נשק, אלא אם כדי להרוג מישהו?
איילים לא מתרוצצים ביערות עם אפודי מגן.
עוד ציין ביידן בנאומו, שכאשר עבר החוק להגבלת נשק חם בשנות ה-90 של המאה ה-20, שיעור אירועי הירי צנח, אבל מאז שתוקף החוק פג, מספרם שולש.
הירי ההמוני בבית הספר מספר 88 בעיר איז'בסק שבאודמורטיה, רוסיה, אירע ב־26 בספטמבר 2022, סמוך לשעה 10:14 בבוקר, ברחוב פושקין 285 בעיר, כאשר גבר בן 34, בוגר בית הספר, ירה למוות ב-17 אנשים (11 מהם ילדים, השאר מאבטחים ומורים), פצע עוד 23 (21 מהם ילדים) ולאחר מכן התאבד בירייה.
הדיווחים הראשונים על הירי הופיעו בערוצי טלגרם בשעה 10:14 שעון מוסקבה.
בבוקר 26 בספטמבר פרץ לבית הספר גבר חמוש לבוש בחולצת טריקו עם סמלים נאציים .
לפי הדיווחים, המפגע הגיע כולו לבוש שחור ועוטה מסכה.
הוא נכנס בשקט, ירה במאבטח בית הספר בן ה-73, שניסה להתנגד לו, ובכל מה שנקרה בדרכו במסדרונות, ופתח באש לעבר ילדים ומורים.
בכיתות רבות בנו תלמידים בריקדות של שולחנות וכיסאות, והתחבאו מאחורי ארונות.
בבהלה, כמה ילדים החלו לקפוץ מהחלונות, והמפגע, בחיפוש אחר קורבנות חדשים, החל לשבור ולירות לעבר הדלתות הסגורות של הכיתות.
לפי ועדת החקירות של הפדרציה הרוסית, המתקפה בוצעה על ידי ארטיום קאזאנצב, בוגר בית ספר יליד 1988. לדברי מושל אודמורטיה אלכסנדר ברצ'לוב, מאז 2011 היה התוקף רשום במרפאה פסיכו-נוירולוגית ואובחן עם סכיזופרניה.
הירי בבסיס האימונים הצבאי בסולוטי הוא פיגוע ירי שהתרחש ב-15 באוקטובר 2022 בבסיס אימונים צבאי ליד סולוטי שבולויסקי , מחוז בלגורוד, רוסיה.
שני חמושים פתחו באש לעבר חיילי צבא רוסיה.
באירוע נהרגו 11 בני אדם, ונפצעו 15.
אירוע הירי החל כאשר שני חיילים, שהגיעו מאחת ממדינות חבר המדינות, פתחו באש בבסיס אימונים צבאי על אנשי יחידתם.
לאחר שהרגו 11 בני אדם ופצעו 15, שניהם נהרגו מאש תגובה.
החיילים היו מתנדבים שהתכוננו לקראת שליחתם ללחימה באוקראינה, והאירוע התרחש כאשר היו באימון אש במטווח.
לפי הרשויות האוקראיניות, היורים היו טג'יקים שגויסו לצבא הרוסי, והם פתחו באש לאחר ויכוח בנוגע לדת.
לפי משרד ההגנה של רוסיה, "האירוע התרחש במהלך אימון אש עם מתנדבים שהתכוננו למבצע מיוחד.
טרוריסטים מאחת ממדינות חבר המדינות ביצעו ירי לעבר אנשי היחידה, ושני יורים נהרגו מאש תגובה.
בשעה 11:57 לערך ב-19 בנובמבר 2022, לפחות חמישה בני אדם נרצחו ושמונה-עשר נפצעו בירי המוני בקולורדו ספרינגס, קולורדו.
החשוד בירי נפצע ופונה לבית חולים מקומי.
הירי אירע בגיי בר בשם "קלאב קיו" ("Club Q").
ממשטרת קולורדו ספרינגס נמסר: "החשוד מטופל, אך נמצא במעצר".
לפי הצהרה שפורסמה מטעם המועדון ברשתות החברתיות, נאמר: "אנו כואבים והרוסים מהמתקפה חסרת ההיגיון על הקהילה שלנו".
החשוד זוהה כאנדרסון לי אולדריץ' בן ה-22 (יליד 2000), אזרח מקומי מקולורדו ספרינגס.
לא היה ידוע אם הוא התגורר בקולורדו ספרינגס לאורך חייו, אך ביוני 2021, הוא נעצר בגין איום בפצצה באזור שכונת לורסון ראנץ' בעיר.
הירי בג'ולייט היה אירוע ירי המוני שהתרחש בעיר ג'ולייט באילינוי שבארצות הברית, ב-21 בינואר 2024, במהלכו רומיאו אלכסנדר נַאנְס בן ה-23 ירה למוות בשמונה אנשים ופצע אדם נוסף בשלושה מוקדים שונים.
הוא נלכד כעבור יום בידי המשטרה, אך התאבד במהלך קרב ירי עם כוחות הביטחון.
המניע לירי טרם פוענח ונותר בלתי ברור.
בסביבות השעה 16:45 בצהריים ב-21 בינואר 2024 הגיע היורה, רומאו נאנס בן ה-23, לרחוב דייוויס בג'ולייט על גבי רכבו הפרטי.
הוא חלף על פני עובר אורח בן 42 אשר סידר את רכבו והשניים שוחחו במשך זמן-מה, בטרם המשיך נאנס בנסיעתו.
לאחר שהאיש חצה את הכביש ועבר לצדה השני של המדרכה, חזר נאנס למקום דרך הנתיב הנגדי וירה ברגלו לפני שנמלט מהמקום.
כעשר דקות לאחר מכן התקבלה קריאה ב אודות קולות ירי שנשמעו במתחם דירות ב, שם מצאו כוחות הביטחון את טויוסי באקארי בן ה-28 אשר נורה בראשו זמן קצר לפני כן.
הוא נלקח לבית החולים אך מת מפצעיו כעבור מספר שעות.
בשעות הבאות הצליחו אנשי משרד השריף לחשוף את זהותו של נאנס באמצעות מצלמות האבטחה שנמצאו במתחם הדירות, בהן נראו פניו וכן הרכב בו נהג, על אף שלא עלה בידיהם להתחקות אחריו.
מספר שוטרים סמויים הוצבו מחוץ לביתו שנמצא על דרך וסט אייקרס לעת לילה, אך לאחר שתים עשרה שעות בהן לא התרחש דבר, התקרבו השוטרים למפתן דלת הבית והבחינו בכתמי דם על הרצפה.
כאשר נכנסו פנימה מצאו את גופותיהם של שניים מקרובי משפחתו, ויליאם אסטרס בן השלושים וחמש וטמיקה נאנס בת הארבעים ושבע.
בעקבות הממצאים החליטו השוטרים לבדוק בית נוסף אשר נמצא באותו רחוב, בו התגוררו בני משפחה נוספים של נאנס.
כאשר נכנסו פנימה מצאו את גופותיהם של אנג'ל נאנס בן הארבע עשרה, אלונה נאנס בת השש עשרה, אלכסנדריה נאנס בת העשרים, ג'ושוע נאנס בן השלושים ואחת, וכריסטין אסטרס בת השלושים ושבע, כולם נורו למוות.
בתום הרציחות שב נאנס לרכבו והחל לנסוע דרומה לכיוון טקסס, שם עצר במרכז קניות מקומי והחליף את לוחיות הרישוי של רכבו, פעולה שלדעת גורמי החוק נעשתה על מנת לבלבל את השוטרים אשר דלקו אחריו.
בשעה 20:30 למחרת היום אנשי שירות המרשלים של ארצות הברית עלו על עקבותיו בעיר , והתעמתו עמו בתחנת דלק בשולי העיר.
במהלך קרב הירי גמר אומר בדעתו להתאבד וירה בעצמו למוות בעזרת אקדח.
בת זוגו של נאנס, קיילי קליבלנד סינגלטון, נעצרה זמן קצר לאחר מותו, והואשמה בשיבוש מהלכי משפט.
השופט דייוויד קרלסון הורה לשים אותה במעצר בית עד לתום ההליכים.
ב-9 בפברואר 2024 כפרה באישומים נגדה.
הירי במרכול בעיירה איטון אירע ב-8 ביוני 2017. בשעות הבוקר המוקדמות, עובדים באחד מסניפי המרכול של רשת "" בעיירה בפנסילבניה התכוננו לספירת מלאי ולסגירת החנות למשך הלילה.
זמן מה לפני השעה 1 בלילה, רנדי סטיר בן ה-24 חסם את דלתות היציאה מהמרכול וירה למוות בשלושה עובדי החנות, לאחר מכן התאבד בירייה לפיו.
רנדי סטיר בן ה-24 הגיע למשמרת הלילה שלו במרכול של רשת "וייס מרקטס" בעיירה "איטון" שבפנסילבניה (דרומית ל) בערב ה-7 ביוני 2017 במהלך סגירת החנות ב-11 בלילה.
סטיר נכנס למתחם העובדים ואטם את יציאת החירום של המרכול.
לאחר מכן, סטיר החל למלא מחדש את מדפי החנות ולנקות את המקום.
ב-12:10 בלילה, סטיר שלח מספר קישורים שהובילו לקבצים וסרטונים המתארים את תוכניתו לחשבונו ברשת החברתית "טוויטר".
הקבצים נקראו בשם "יומן", "קלטת התאבדות" ו-"סט דיגיטלי".
לאחר מכן, סטיר חזר למתחם העובדים ואטם את שאר היציאות מהחנות ולבסוף נעל את הדלתות האוטומטיות בכניסה.
סטיר הוציא מתיקו שני רובי שוטגאן, לאחר מכן הסתובב בחנות וירה למוות בשלושה עובדים: ויקטוריה ברונג, בריאן הייס וטרי לי סטרלינג.
לאחר מכן, סטיר ניגש לעובדת נוספת בשם קריסטן ניוול, שלא שמעה את הירי מכיוון שהאזינה למוזיקה באוזניות בזמן שהיא מילאה מחדש את מדפי החנות.
סטיר נראה במצלמות האבטחה של החנות בזמן שהוא עומד מאחורי קריסטן, אך סטיר לא ירה בה ולאחר מכן המשיך בדרכו למעבר הסמוך.
סטיר ניסה לירות בזכוכיות ובמספר מוצרים בחנות וביניהם מכלי "פרופאן" קטנים, שלא התפוצצו.
בזמן הזה, קריסטן הספיקה לברוח מהחנות בכך שהיא שברה את אחת הדלתות, לאחר מכן התחבאה באחד השיחים והזעיקה את מוקד החירום.
זמן מה לאחר מכן, סטיר הפסיק לירות על מוצרים ועשה דרכו לקצביה, שם המשיך לירות על מוצרים נוספים.
בזמן שקריסטן דיברה עם המשטרה בטלפון, סטיר ירה לתוך פיו ומת במקום.
בסך הכל נורו 59 יריות במהלך האירוע, כל היריות נורו רק מאחד הרובים שסטיר נשא.
סטיר ציין בסרטון ההתאבדות שלו שהוא הביא שוטגאן שני רק למקרה שהראשון יתקלקל.
כל שלושת הקורבנות היו עובדים במרכול:
ויקטוריה ברונג, בת 25. עובדת כעוזרת מנהל.
בריאן הייס, בן 47. אחראי משמרת הלילה במרכול ויוצא צבא ארצות הברית.
טרי לי סטרלינג, בן 63. יועץ שירות בחנות.
רנדי רוברט סטיר שקרא לעצמו בשם "אנדרו בלייז" היה עובד במרכול והיורה היחיד.
סטיר החל את עבודתו ברשת "וייס מרקטס" כ-7 שנים טרם הירי.
טרם הירי, סטיר תיעד עצמו בסרטונים ויומנים ובהם תיאר את ההכנות לירי, כשאת חלק מהתיעודים סטיר העלה לרשתות החברתיות.
באותם סרטונים ויומנים, סטיר תיאר את רצונו להתאבד ותיאר חוויות אישיות כואבות, פחד מהתבגרות, חיבתו לקרוס-דרסינג, שאלות שקשורות לזהותו המינית וכן תיאר את הכנותיו לירי.
סטיר האמין שהרציחות יעזרו לו להגיע לעולם מונפש אותו הוא הרבה לדמיין.
סטיר נהג לקרוא רבות על אירועי ירי וביניהם הטבח בתיכון קולומביין.
ביומניו, סטיר תיאר את אריק האריס ודילן קלבולד (מבצעי הטבח בקולומביין) כגיבוריו, ייחל לפגוש אותם לאחר שימות ותיאר את האריס כמודל עבורו.
משנת 2007, סטיר ניהל ערוץ באתר Youtube בשם "PioneersProductions" ובו הציג מערכונים קצרים ושיתופי פעולה שעשה עם יוצרי תוכן אחרים.
בשנת 2014, סטיר ציין שהוא מתחיל לייצר תוכן אחר בעקבות אירועים אישיים שהוא חווה בשנה החולפת.
סטיר יצר סדרת רשת בשם "יחידת הרוחות של אמבר" המבוססת על דמותה של אמבר מקליין מסדרת האנימציה "דני פנטום" בערוץ ניקלודיאון.
סטיר היה אובססיבי כלפי הדמות וציין ביומנו שאמבר ביקשה ממנו להרוג.
בערב 7 ביוני 2017, סטיר העלה סרטון אחרון בשם "The Westborough High Massacre" ("הטבח בתיכון ווסטבורו") מספר שעות לפני ביצוע הירי.
בסרטון, סטיר תיאר את שנאתו כלפי יוצרי התכנית מכיוון שהוא שנא את הדרך בה התכנית הסתיימה.
לאחר מכן, הוצג בסרטון קטע מונפש ובו סטיר ויחידת הרוחות מוציאים להורג תלמידי תיכון.
הסרטון מסתיים עם מונטאז' בו סטיר מסביר את מניעיו לירי.
סטיר ניהל תשעה חשבונות טוויטר הקשורים לדמויות הפיקטיביות מסרטיו, אליהם הוא העלה קישורים להורדת יומניו וקבציו שאוחסנו באתר .
סטיר התגורר עם הוריו ב לכל אורך חייו.
אירוע הירי לא קיבל תשומת לב מיוחדת מלבד מספר דיווחים ברשתות החדשות המקומיות, אך מספר פוליטיקאים מפנסילבניה הביעו צער וניחומים למשפחות הקורבנות.
בתגובה לירי, רשת המרכולים "וייס מרקטס" סגרה את המרכול בעיירה איטון עד ה-13 ליוני.
דובר מרשת המרכולים מסר "אנחנו שבורים לחלוטין מאירועי הבוקר.
הבטיחות של יקירינו, לקוחותינו והקהילה הם בראש סדר העדיפויות שלנו".
בקי האריס, גיסתו של בריאן האריס, אחד מקורבנות הירי הקימה פרויקט גיוס המונים לתשלום הוצאות המשפחה.
בנוסף, הייס אוזכר בפודקאסט הפשע האמיתי של .
ב-14 ביוני 2017, רשת "וייס מרקט" הכריזה על פתיחתו המחודשת של המרכול בו בוצע הירי.
חזית החנות נשארה שלמה, אך פנים החנות שופץ מחדש.
ב-13 ביולי, המרכול נפתח מחדש.
מספר תושבים שחיו באזור תהו מדוע הרשת לא פתחה את החנות מחדש במקום אחר.
בראיון ברשת הטלוויזיה "", חלק מהתושבים הצהירו שהם לא ייכנסו לחנות בעקבות הירי.
למרות זאת, חלקי מתושבי המקום קיבלו בברכה את הפתיחה המחודשת.
אחד התושבים אמר שהרשת הייתה משחקת לידיו של סטיר אם המרכול היה נשאר סגור והסביר: "האדם הרע שעשה זאת לא רצה שנמשיך הלאה ורצה שנפחד ולא ניכנס לחנות לאחר מה שעשה".
אביו של סטיר התראיין ואמר "אנו נושאים תפילות עבור הקורבנות ומשפחותיהם.
אנו מצרים על הכאב והחיים שנלקחו לכל המעורבים".
ב-4 בפברואר 2025 אירע ירי המוני בקמפוס של בית הספר ריסברגסקה בעיר ארברו שבשוודיה.
בפיגוע נרצחו עשרה אנשים ונפצעו שישה אנשים נוספים.
ראש ממשלת שוודיה, אולף קריסטרסון, תיאר את הפיגוע כאירוע הירי ההמוני החמור ביותר בתולדות שוודיה.
ריסברגסקה הוא בית ספר למבוגרים המשרת בעיקר אוכלוסייה שלא סיימה בית ספר יסודי או תיכון.
בבית הספר, הממוקם בעיר ארברו שבמרכז שוודיה, היו רשומים בעת אירוע הירי כ-2,000 תלמידים בבית הספר בקורסים שונים, כולל בשיעורי שוודית לאוכלוסיות מהגרים.
המשטרה קיבלה לראשונה דיווחים על אירוע הירי בסביבות השעה 12:33. לפי התיאור בעיתון דגנס ניהטר שני מורים דיווחו שהם שמעו בתחילה יריות במסדרון, ולאחר מכן לא שמעו עוד יריות עד כ-30 דקות לאחר מכן כאשר נורו שוב יריות.
בעקבות הירי הגיעו לבית הספר בסביבות 130 שוטרים, והתפתח קרב יריות בין היורה לכוחות המשטרה.
אף אחד מהשוטרים לא נפגע בחילופי האש.
המורה לנה וורנמרק ציינה בראיון לתקשורת שכמות קטנה מהרגיל של תלמידים נכחו בבית הספר במהלך אירוע הירי משום שרבים עזבו לביתם בעקבות בחינה ארצית.
המשטרה אימתה בתקשורת שהיורה פעל לבדו ונהרג בזירת האירוע.
מפקד המשטרה המקומית רוברטו פורסט הצהיר שהיורה כנראה התאבד.
בין עשרת הקורבנות במתקפה, מספר לא מוגדר זוהה כאזרחים סורים.
היורה זוהה כריקארד אנדרסון בן ה-35. אנדרסון היה בעבר תלמיד בבית הספר ריסברגסקה, אך הוא נשר לבסוף מהמוסד ב-2021.
בעקבות הפיגוע המשטרה ערכה פשיטה על דירתו בארברו.
לפי הדיווחים ב-TV4 לאנדרסון היה רישיון נשק ולא היה לו עבר פלילי קודם.
בתקשורת אנדרסון תואר כאדם מובטל ומבודד חברתית.
חקירת המתקפה עודנה מתקיימת והרשויות עדיין לא קבעו מה היה המניע של היורה.
הירי באוניברסיטת בראון היה אירוע ירי המוני שהתרחש ב־13 בדצמבר 2025 באוניברסיטת בראון בפרובידנס, רוד איילנד, ארצות הברית, במהלך היום השני של בחינות הסיום לסמסטר הסתיו.
אוניברסיטת בראון היא אוניברסיטת מחקר פרטית בליגת הקיסוס הממוקמת בשכונת קולג' היל בעיר פרובידנס, רוד איילנד.
היא נוסדה בשנת 1764, והיא אחד משבעת המוסדות הוותיקים להשכלה גבוהה בארצות הברית.
האוניברסיטה ידועה בתוכנית הלימודים הפתוחה שלה (Open Curriculum).
בשנת 2025 נקטה מדינת רוד איילנד צעדים מחמירים בתחום הפיקוח על כלי נשק, שכללו איסור על נשיאת "אקדחי רפאים" (Ghost Guns) ומחסניות בעלות קיבולת גבוהה.
המדינה דורגה במקום ה־13 בארצות הברית בחקיקה בתחום בקרת הנשק על פי ארגון Everytown for Gun Safety.
ארבעה ימים לפני הירי שהתרחש באוניברסיטת בראון, התרחש אירוע ירי דומה באוניברסיטת קנטקי סטייט ב־9 בדצמבר, שבו נהרג סטודנט אחד וסטודנט נוסף נפצע.
בסביבות השעה 16:05 לפי שעון החוף המזרחי (ארצות הברית) (EST) התרחש אירוע ירי באולם 166, בקומה הראשונה של בניין "ברוס והולי" של בית הספר להנדסה באוניברסיטת בראון.
הבניין מאכלס גם את החוג לפיזיקה של האוניברסיטה ואת אולם מקמילן.
על פי אתר אוניברסיטת בראון, האולם יכול להכיל 186 אנשים.
בשעה 16:15 פרסמה האוניברסיטה התרעת "יורה פעיל" במילים הבאות: ישנו יורה פעיל סמוך למחלקת ההנדסה בבניין ברוס והולי.
הינכם מתבקשים לנעול את הדלתות, להשקיט את הטלפונים ולהישאר חבויים עד להודעה חדשה.
ברחו אם אתם נמצאים במקום פגיע ונסו להתפנות למקום בטוח..." באותה עת דיווחה משטרת פרובינדס על האירוע וביקשה מהתושבים להימנע מלהגיע לרחובות ת'אייר והופ הנמצאים בקרבת הקמפוס.
בשעה 17:27 דיווחו הרשויות על אירוע ירי נוסף ברחוב גוברנור הסמוך לאוניברסיטה.
ראש עיריית פרובידנס, ברט סמיילי, אישר כי שני בני אדם נהרגו ותשעה נוספים נפצעו בירי שאירע באוניברסיטת בראון.
לדברי נשיאת האוניברסיטה, כריסטינה פקסון כל הנפגעים היו סטודנטים באוניברסיטה.
שני ההרוגים היו אלה קוק, חברה בקהילת קתדרלת Church of the Advent בעיר ברמינגהאם שבאלבמה וסגנית יו"ר ארגון הרפובליקנים של קולג' בראון, ומוחמד עזיז אומורזוקוב, אמריקאי ממוצא אוזבקי ובוגר טרי של תיכון Midlothian במחוז צ'סטרפילד שבוירג'יניה.
כל תשעת הפצועים פונו לבית החולים רוד איילנד, המסונף לאוניברסיטה, בעקבות פציעות מהירי.
אחד מהנפגעים סבל מפגיעת רסיס ושוחרר מבית החולים לאחר מספר שעות.
שני פצועים נוספים שוחררו ב־16 וב־17 בדצמבר.
ששת הפצועים האחרים נותרו מאושפזים נכון ל־18 בדצמבר 2025, אך מצבם הוגדר יציב.
לפחות שתי סטודנטיות באוניברסיטת בראון — מיה טרֶטָה וזואי וייסמן, ששהו במעונותיהן בזמן הירי — חוו בעבר אירועי ירי בבתי ספר.
טרֶטָה הייתה ניצולה מאירוע הירי בתיכון סאוגוס בשנת 2019, ואילו וייסמן למדה בבית הספר התיכון הסמוך לתיכון מרג'ורי סטונמן דאגלס בזמן אירוע הירי בבבית הספר התיכון פארקלנד בשנת 2018.
המשטרה פנתה לתושבים בבקשה לדווח להם על כל אירוע שנראה חשוד ולבדוק את מצלמות האבטחה שבבתיהם הפונות לרחוב, בתקווה למידע על מיקומו של היורה.
בשעות שלאחר הירי איתרו הרשויות תרמילים בזירת האירוע, והעריכו כי היורה השתמש באקדח.
ראש עיריית פרובידנס, ברט סמיילי, מסר במסיבת עיתונאים שהתקיימה בשעות הערב המאוחרות, כי למעלה מ־400 שוטרים מגופים ומסוכנויות שונות ברחבי רוד איילנד הגיבו לאירוע.
זמן קצר לאחר מסיבת העיתונאים, פרסמה משטרת פרובידנס תיעוד של החשוד כפי שנראה במצלמות האבטחה.
כמו כן הודיעו הרשות לאכיפת נושאי האלכוהול, הטבק, הנשק וחומרי הנפץ (ATF) והבולשת הפדרלית FBI, כי סוכניהם הגיעו לזירה והיו מעורבים בטיפול באירוע.
יומיים לאחר מכן ציין ברט סמיילי, כי מדובר בתמונה הברורה ביותר שיש בידיהם של האדם שלדעתם אחראי למעשה".
ב־15 בדצמבר פרסמה משטרת פרובידנס תמונות ושלושה סרטונים נוספים של החשוד.
באחד מהם נראה החשוד חובש כובע גרב שחור, מסכה, מעיל ירוק וכפפות שחורות.
מפקד משטרת פרובידנס, קולונל אוסקר פרס, מסר כי היורה השתמש בנשק בקוטר 9 מ"מ.
ה־FBI הציע פרס בסך 50,000 דולר עבור מידע שיוביל ללכידת החשוד.
שלושה ימים לאחר אירוע הירי באוניברסיטת בראון, חלה התפתחות בחקירת האירוע שהובילה את משטרת פרובידנס לפריצת דרך דרמטית בפרשה.
בפוסט שפורסם באתר Reddit, נמסרו פרטים רבים אודות החשוד.
כותב הפוסט שכונה על ידי המשטרה ג'ון, פנה למשטרה ודיווח כי בין השעות 13:45 ל-14:00, שעתיים לפני אירוע הירי, ראה חשוד מסתובב בבניין בארוס והולי.
לדבריו חשדו התעורר בגלל לבושו של האדם שהיה חריג למזג האוויר ששרר באותה עת.